Frantzeska Thyssen-Bornemisza

**Francesca Anna Dolores von Thyssen-Bornemisza de Kászon et Impérfalva**, Espainian **Frantzeska Thyssen-Bornemisza** izenez ezagunagoa (Lausana, Suitza, 1958ko ekainaren 7a) bildumagilea da, jatorri aleman-hungariarreko aristokrata, baroia. Austriako familia inperialeko kide egin zen etxe horretako Karlos Habsburgo-Lorrenakoa buruarekin ezkondu zenean. Arte-bildumak egiten ditu.

## Bizitza 
Sortzez Francesca Ana Dolores Freiin (Baronesa) von Thyssen-Bornemisza de Kászon et Impérfalva da. Hans Heinrich Thyssen-Bornemisza Kászon et Impérfalva baroiaren eta Fiona Frances Elaine Campbell-Walter modeloaren (1932) alaba da. Suitzako Le Rosey herrian hezi zen eta hamazortzi urte zituela Saint Martin Arte Eskolan sartu zen. 

### Lan ibilbidea 
Unibertsitatetik irten ostean aktore, abeslari eta modelo lanetan aritu zen. Londresen, New Yorken eta Los Angelesen bizi izan zen, Luganora (Suitza) joan baino lehen, aitaren eskutik arte-bildumazaletasunaren munduan sartzeko. 

Jugoslaviako Gerran, Frantzeskak Kroaziara bidaiatu zuen ondarea eta artelanak babesten laguntzeko eta borroketan zehar kaltetutako eliza eta margoak zaharberritzen laguntzeko.

Frantzeska Habsburgokoa artearen munduko figura nagusietako bat da, eta aldizka parte hartzen du biurteko nagusietan. Arte garaikideko lan berriak enkargatzen ditu Thyssen-Bornemisza Arte Garaikideko Fundazioaren bidez, zeina 2002. urtean sortu zuen Vienan. Bere arte-bildumak hirurehun bideo garaikide eta arte digitaleko pieza baino gehiago biltzen ditu. TBA21 erakusketak Vienako jauregi historiko batean daude. Bertan, bildumako lanak erakusketa tematikoetan erakusten dira, urtean bi aldiz. Fundazioak bere bildumako erakusketak ere antolatzen ditu mundu osoan. 

2006. urtean, Maria Henriketa Austriako erreginaren rola egin zuen *Kronprinz Rudolf* produkzioan, Robert Dornhelm zinemagileak zuzendua.

## Bizitza pertsonala 
Francesca Habsburgoko Errege Etxeko Buruzagiarekin, Karlos Habsburgo-Lorena artxidukearekin, ezkondu zen 1993. urteko urtarrilaren 31n, Mariazelleko Santutegian (Austria). Ezkontzan aitabitxi izan zuen Frantzeskak aita, husar uniformez jantzita. Senar-emazteek hiru seme-alaba eta biloba bat dute: 

* Leonor Elena Habsburgo-Lorenakoa (Salzburgo, Austria, 1994). Jérôme d'Ambrosiorekin ezkondu zen Monakon, 2020ko uztailaren 20an. Ume baten gurasoak: 
** Otto d'Ambrosio (2021eko urriaren 20an jaioa).
* Fernando Zvonimir Habsburgo-Lorenakoa (Salzburgo, Austria, 1997).
* Gloria María Habsburgo-Lorenakoa (Salzburgo, Austria, 1999). Bere amabitxia Gloria Thurn eta Taxisko printzesa da.

2003. urtetik 2017. urtera, Frantzeska eta Carlos bananduta egon ziren, adiskidetsu. Handik aurrera, dibortzioa berretsi zuten.

Frantzesckak bizilekua du Jamaikako Port Antonion eta Reggae generoaren musika industriaren defendatzaile sutsua da.

2025. urteko maiatzean Markus Reymannekin, Frantzeska buru zuen fundazioaren zuzendarikidearekin, ezkontzeko konpromisoa eta udazlenean ezkonduko zela iragarri zuen. 

## Ohorezko goraipamenak 
* Gurutze Izartuaren Ordenako Maistra Handi Subiranoa.link=Archivo:Ordre_de_la_Croix_étoilée_autro-hongrois.jpg|50x50px
* Hurkoarenganako Maitasunaren Ordenako Maistra Handi Subiranoa.link=Archivo:AUT_Order_of_the_Love_of_the_Neighbour.svg|50x50px
* Bertutetsuen Ordenako Maistra Handia.link=Archivo:AUT_Order_of_the_Slaves_of_the_Virtue_BAR.svg|50x50px
* Isabel Teresaren Ordenaren babeslea.link=Archivo:Ord.ElisabettaTeresa.PNG|50x50px

## Erreferentziak 
## Kanpo estekak 
* en theroyalforums.com Francesca Thyssen-Bornemisza
* en elmundo.es Francesca Thyssen-Bornemisza
* Fitxa Imdb-en